নামবদল আর নামকরণ বিতর্কে সরগরম হয়ে উঠছে দেশের বাজার। দেশের শাসকের কণ্ঠে ‘ডিজিটাল ইন্ডিয়া’র বেসুরো কোরাসে ঝালাপালা হওয়া কানে ঢুকছে এখন সস্তা জনপ্রিয় হিন্দু জাতীয়তাবাদের খাস্তা রাজনীতির স্তোকবাক্য। প্রতিষ্ঠানের নাম, প্রকল্পের নাম, পরিষেবার নাম থেকে শুরু করে সড়কের নাম, শহরের নাম, স্টেশনের নাম সবেতেই নামবদলের সরকারি হিড়িক শাসক দলের উদ্যোগে। আর এ সবই শুরু হয়েছে ওই সস্তা জনপ্রিয় হিন্দু জাতীয়তাবাদের প্রচার পরিকল্পনার অঙ্গ হিসেবেই।